પરિણામ જાહેર થયા પછી કોંગ્રેસના એક અગ્રણીએ એવી શંકા વ્યક્ત કરી હતી કે પાલિકામાં ઉભી થયેલી વિચિત્ર રાજકીય પરિસ્થિતિને સુલટાવી દેવા ભાજપ દ્વારા તમામ પ્રકારના પ્રયાસો હાથ ધરવામાં આવશે. કોંગ્રેસના સભ્યને ખેંચી જવામાં સફળ નહીં થાય તો રાજકીય કાવાદાવા અજમાવશે. તેના બે દિવસમાં જ તેમણે વ્યક્ત કરેલી શંકા સાચી પુરવાર થઇ હતી. પ્રમુખની બેઠક અનુસૂચિત જાતિના સભ્ય માટે અનામત હતી. જેથી ભાજપે રાજકીય સોગટાબાજી ખેલી રાતોરાત રોસ્ટરમાં ફેરફાર કરવાનો હૂકમ જાહેર કરી દીધો હતો. તેનાથી કોંગ્રેસના એસસી સભ્યને પ્રમુખ પદ હાંસલ થવાનો લાભ આપોઆપ છીનવાઇ ગયો છે. સરકારના આ નિર્ણય સામે અનુસૂચિત જાતિના પરિવારોમાં રોષ ફેલાઇ રહ્યો છે.